ਮੰਜੂ ਰੇ
ਮੰਜੂ ਰੇ (ਅੰਗ੍ਰੇਜ਼ੀ: Manju Ray) ਇੱਕ ਭਾਰਤੀ ਵਿਗਿਆਨੀ ਸੀ ਜੋ ਮੋਲੀਕਿਊਲਰ ਐਨਜ਼ਾਈਮੋਲੋਜੀ ਅਤੇ ਕੈਂਸਰ ਬਾਇਓਕੈਮਿਸਟਰੀ ਵਿੱਚ ਮਾਹਰ ਸੀ। ਉਸਦੀ ਖੋਜ ਨੇ ਕੈਂਸਰ ਵਿਰੋਧੀ ਦਵਾਈਆਂ ਦੇ ਵਿਕਾਸ ਅਤੇ ਸੈੱਲਾਂ ਦੀ ਵਿਭਿੰਨਤਾ ਪ੍ਰਕਿਰਿਆ ਨੂੰ ਸਮਝਣ ਵਿੱਚ ਮਹੱਤਵਪੂਰਨ ਯੋਗਦਾਨ ਪਾਇਆ ਹੈ। ਉਸ ਦੀਆਂ ਰੁਚੀਆਂ ਵਿੱਚ ਟਿਊਮਰ ਬਾਇਓਕੈਮਿਸਟਰੀ ਅਤੇ ਮੋਲੀਕਿਊਲਰ ਐਨਜ਼ਾਈਮੋਲੋਜੀ ਸ਼ਾਮਲ ਹੈ। ਉਸ ਨੂੰ ਸਾਲ 1989 ਵਿੱਚ ਵਿਗਿਆਨ ਅਤੇ ਤਕਨਾਲੋਜੀ ਲਈ ਸ਼ਾਂਤੀ ਸਵਰੂਪ ਭਟਨਾਗਰ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ, ਉਹ 'ਜੀਵ ਵਿਗਿਆਨ' ਸ਼੍ਰੇਣੀ ਵਿੱਚ ਇਹ ਪੁਰਸਕਾਰ ਪ੍ਰਾਪਤ ਕਰਨ ਵਾਲੀ ਦੂਜੀ ਔਰਤ ਸੀ।